Document ID: /roh_data/filtered/fineweb-2-filterrobots_roh.jsonl.gz/35438

Museum & bibliotecaEl museum ed ella biblioteca da Laax san ins sefatschentar cun biaras caussas che han da far cun la historia e cun las tradiziuns.
Tgi che less saver co Flurin Camathias luvrava, cun tgei ch’el termagliava, tgei ch’el ha scret e publicau e co la canzun «La sera sper il lag» ei naschida, lez ei envidaus da visitar il museum e la biblioteca.
Exponi vegnan era objects originals ord possess dil giubilar.
Duront la «Biblioteca pintga» vegnan presentadas als affons las ovras da Flurin Camathias. Quei capeta a moda e maniera ludica, cun raquintar historias e detgas da Laax ch’igl giubilar ha era perpetnisau en sias ovras (La detga dil Crap Fraissen, Il fegl digl uors). Cun far ina spassegiada tiels «loghens originals» vegnan ils affons confruntai cul mund dallas detgas e praulas localas.